Töötul on õigus saada tööproovil osaletud päevade eest sõidutoetust 0,10 eurot ühe kilomeetri kohta järgmistel tingimustel:  • ta on tööproovi toimumise ajal töötuna arvel;  • tema  elukoht asub tööproovi toimumise kohast vähemalt 500 meetri kaugusel;  • töötu kandideerib töötukassale vahendada antud vabale töökohale ning tööproovil osalemine on eelnevalt töövahenduskonsultandi / juhtumikorraldajaga individuaalses tööotsimiskavas kokku lepitud;  • töötu esitab sõidutoetuse avalduse ja tööandja täidetud osavõtugraafiku hiljemalt tööproovil osalemisele järgneval pöördumisel. Kui tööotsija saab tööproovi tulemusel tööle ega vaja töö leidmiseks rohkem töötukassa abi, võib osavõtulehe saata posti teel töötukassa kohalikku esindusse.